Ar ziņām “Pasaulē, Latvijā, Latgalē” Radio Alise Plus studijā Juris Saukāns. ========================================== 
Šodien Igaunija svin neatkarības proklamēšanas 105.gadadienu. Tallinā ieradušies NATO ģenerālsekretārs Jenss Stoltenbergs un Eiropas Komisijas prezidente Urzula fon der Leiena. Šodien arī aprit gads, kopš Krievija sāka plaša mēroga iebrukumu Ukrainā. Polijas aizsardzības ministrs Mariušs Blaščaks šodien paziņoja, ka Polija piegādājusi Ukrainai pirmos Vācijā ražotos kaujas tankus "Leopard 2". Šodien Kijivā ieradies Polijas premjerministrs Mateušs Moraveckis, kopā ar Ukrainas premjerministru Denisu Šmihaļu viņi nolika vainagu pie Kritušo aizstāvju memoriāla. Lielbritānija piemērojusi sankcijas vēl 92 cilvēkiem, kas saistīti ar Krievijas prezidentu Vladimiru Putinu un Krievijas valstij piederošajiem uzņēmumiem "Rosteh" un "Almaz Antei". Sankcijas piemērotas arī uzņēmumu "Rosatom" un "Gazprom" vadītājiem. "Melnajā sarakstā" iekļauta arī Aļinas Kabajevas māte, kurai saskaņā ar mediju ziņām pieder nekustamais īpašums miljoniem rubļu vērtībā, bijušais Tulas apgabala gubernators Aleksejs Djumins, Krievijas vicepremjers Aleksandrs Novaks un valsts digitālās attīstības ministrs Maksuts Šadajevs. Arī ASV šodien paziņoja par jaunu ekonomisko sankciju noteikšanu Krievijai, kuru mērķis ir palielināt ekonomisko slogu Krievijai par tās iebrukumu Ukrainā un minimizēt Maskavas spējas izvairīties no esošajiem ierobežojumiem. Sankcijas arī vērstas pret Krievijas metālu un kalnrūpniecības nozari. "Šodienas darbību rezultātā tiks paaugstināti tarifi vairāk nekā 100 Krievijas metāliem, minerāliem un ķīmiskajiem produktiem aptuveni 2,8 miljardu dolāru vērtībā. Tas arī būtiski palielinās izmaksas nonākšanai ASV tirgū alumīnijam, kas kausēts vai atliets Krievijā," pavēstīja Baltais nams. Šis pasākums "novērsīs kaitējumu", ko ASV ražotājiem nodarījis Krievijas iebrukums, norādīja Baltais nams. ===============================================
ANO Ģenerālajā asamblejā vakar notika balsojums, kurā pārliecinošs valstu vairākums pieprasīja Krievijai nekavējoties un bez ierunām izvest savu karaspēku no Ukrainas, kā arī aicināja uz "taisnīgu un ilgstošu" mieru.

Nesaistošajā balsojumā no 193 ANO loceklēm Ukrainu atbalstīja 141, septiņas balsoja pret, bet 32 dalībvalstis atturējās. Balsojums notika Krievijas pilna apjoma iebrukuma Ukrainā pirmās gadskārtas priekšvakarā. Tā rezultāts maz atšķīrās no pērnā gada oktobrī sarīkotā balsojuma, kurā 143 valstis nosodīja Krievijas paziņojumu par četru Ukrainas apgabalu aneksiju. ===============================================
=============================================== 
Daugavpils satiksme informē, ka no 27.februāra tiks atsākti būvdarbi objektā "Tramvaja līnijas rekonstrukcija Smilšu ielā posmā no Valkas ielas līdz Jatnieku". Būvdarbu laikā tramvaji kursēs pa vienu un to pašu sliežu ceļu abos virzienos. Šajā sakarā no 27. februāra tiek veiktas izmaiņas pirmā tramvaja maršruta kustības sarakstā. Pasažieri aicināti arī pievērst uzmanību tam, ka faktiskais tramvaju pienākšanas un atiešanas laiks var atšķirties no grafika par +/- 5 minūtēm darba dēļ. Tramvaju pieturās tiks izlikts arī pašreizējais tramvaju kustības saraksts. ===============================================
Daugavpils pilsētas dome 23.februārī apstiprināja jauno uzņēmēju atbalsta programmas Impulss īstenošanu. Šogad maksimālā granta summa, ko varēs izmantot biznesa ideju īstenošanai, pieaugs līdz 15 000 eiro vienam granta saņēmējam. Pieteikšanās tiks atvērta 1. martā. Daugavpils novada pašvaldība jau 10. gadu rīko Impulss grantu konkursu, kura mērķis ir atbalstīt jaunos uzņēmējus, palīdzot īstenot interesantas biznesa idejas un radīt jaunas darba vietas pilsētā. +++++++++++++++++++++++++++++++++++++++++++
Daugavpils uzņēmēji (komercuzņēmumi), kuri līguma noslēgšanas brīdī nav vecāki par 2 gadiem, kā arī fiziskas personas, kuras vismaz vienu gadu ir deklarētas Daugavpilī un kuras dotācijas saņemšanas gadījumā apņemas izveidot komercuzņēmumu vai reģistrēties kā individuālais komersants savas biznesa idejas īstenošanai.
Šogad palielināts Impulsa grantu programmas apjoms: minimālā dotācija vienam saņēmējam ir 5000 eiro, bet maksimālā - 15 000 eiro (pērn - 10 000). Palīdzības intensitāte ir līdz 75% no saistītajām izmaksām. Kopējais šim konkursam pieejamais grantu finansējuma apjoms ir 60 000 eiro. Pieteikšanās notiks no 1. marta līdz 8. maijam. Rezultātus paredzēts paziņot līdz 12.jūnijam. =============================================== Šajā nedēļas nogalē LUDZĀ, ,,MAKAŠĀNU,, Trasē notiks Latvijas ziemas kausa  folkreisā un autokrosā 2. un 3. posms. Gan sestdien, gan svētdien sacensību sākums 8.30. Sacensības Rīko LATVIJAS AUTOMOBILU FEDERĀCIJA, Ludzas novads un Sporta klubs   ,,LATGOLS”.  ==============================================
Ziņu apskatu “Pasaulē, Latvijā, Latgalē” veidoja radio Alise Plus informācijas un ziņu dienests ar "Sabiedrības Integrācijas Fonda" atbalstu, radio Alise Plus studijā bija Juris Saukāns.